شه‌فه‌ق نيوز/ وه‌رپرسيگ گه‌ورا له‌ پنتاگۆن وت: وڵاته‌يل يه‌كگرتگ ئه‌خوازێد وه‌رده‌وامى بيه‌ێده‌ هاوكارى وه‌ل شه‌رڤانه‌يل كورد له‌ هيزه‌يل سورياى ديموكرات له‌ جه‌نگ دژ وه‌ ريكخرياگ تيرۆريستى داعش ك هه‌رچه‌نى له‌ روێ وه‌ڕوێ بوينه‌وه‌ى توركيا هيشته‌يانه‌ جێ.
ئه‌و وه‌رپرس گه‌ورا ك نه‌تواس ناوى ئاشكرا بدێ، ئه‌را رووژنامه‌نويسه‌يل وت: ته‌ماشاى شيواز ئه‌و پشتگيريه‌ ئه‌كه‌يم ك بتويه‌نيم پيشكه‌شى وه‌ هيزه‌يل سورياى ديموكرات بكه‌يم ته‌نانه‌ت ئه‌گه‌ر هيزه‌يليش نه‌ياشتويم له‌ باكوور سوريا.
جى باسه‌، ئه‌و وه‌رپرس ئه‌مريكيه‌ له‌ پنتاگۆن هه‌ميش وت: مقه‌يه‌تى له‌و شوونه‌يل خوه‌مانه‌ ئه‌كه‌يم تا وه‌لاى كه‌مه‌و بتويه‌نيك وه‌رده‌وامى بيه‌يمنه‌ ئى ئه‌ركه‌ و باسيش له‌وه‌ كرد ك هيزه‌يل سورياى ديموكرات هاوپه‌يمانن و ئاماژه‌ وه‌يه‌يش كردنه‌ ك ئاماده‌ن روێ وه‌ڕوێ داعش بوونه‌و له‌ سوريا.
